pythainlp/thai-wiki-dataset-v3 huggingface dataset:
เซี่ยตู

เซี่ยตู (c=下都|p=Xià dōu) เป็นหนึ่งในเมืองหลักของรัฐเยียน ระหว่างยุครณรัฐของจีนโบราณ อาจเป็นเมืองที่ใหญ่ที่สุดในโลกตั้งแต่ 400 ถึง 300 ปีก่อนคริสตกาล โดยมีประชากรสูงสุดประมาณ 300,000 คน เยียนจ้าวหวาง (燕昭王) เจ้าผู้ครองรัฐเยียน (ประมาณปี 311–279 ก่อนคริสต์ศักราช) ได้ย้ายเมืองหลวงของรัฐเยียนไปยังเมืองจี้ (薊) (ปัจจุบันคือปักกิ่ง) และก่อตั้งเซี่ยตูเป็นเมืองหลวงรองของรัฐ
ราวปี พ.ศ. 2472 กลุ่มนักโบราณคดีชาวจีนภายใต้การนำของหม่าเหิง (馬衡) นักโบราณคดีที่มีชื่อเสียงจากมหาวิทยาลัยปักกิ่ง ได้ค้นพบซากเมืองโบราณแห่งนี้ในพื้นที่ขนาดใหญ่ตั้งอยู่ห่าง 7 กิโลเมตร ทางตะวันออกเฉียงใต้ของเขตเทศมณฑลอี้ (易县), นครเป่าติ้ง ตอนกลางของมณฑลเหอเป่ย์ ซึ่งห่าง 100 กิโลเมตร ทางตะวันตกเฉียงใต้จากใจกลางกรุงปักกิ่ง การขุดค้นเต็มรูปแบบดำเนินการโดยทีมวิจัยด้านวัฒนธรรมในปี พ.ศ. 2504 ซากที่ขุดพบเผยให้เห็นกลุ่มสิ่งก่อสร้างในพื้นที่สี่เหลี่ยมสองกลุ่มที่มีอายุย้อนไปถึงสองช่วงเวลาทางประวัติศาสตร์ที่แตกต่างกันคือ กลุ่มหนึ่งจากยุคชุนชิว และอีกกลุ่มจากยุครณรัฐ
เมืองถูกแบ่งออกเป็นสองส่วนคือ ส่วนตะวันออกและตะวันตก โดยคั่นด้วยกำแพง
สิ่งก่อสร้างกลุ่มแรกทางทิศตะวันออกประกอบด้วยกำแพงและลำคลองที่ไหลไปทางเหนือและใต้ผ่านใจกลางเมืองไปสู่แม่น้ำอี้ ขนาดของเมืองครอบคลุมพื้นที่ 32 ตารางกิโลเมตร ล้อมรอบด้วยคูเมืองและกำแพงดิน ฐานกำแพงเมืองกว้างที่สุด 40 เมตร ส่วนหนึ่งของกำแพงเมืองเก่าที่มีความสูงถึง 6.8 เมตร ยังคงหลงเหลืออยู่จนถึงทุกวันนี้ เมืองเซี่ยตูมีห้าเขตประกอบด้วยพระราชวัง, โรงปฏิบัติงาน, ย่านที่อยู่อาศัย, สุสาน และแม่น้ำ การขุดค้นได้พบโครงสร้างอันใหญ่โตประกอบด้วยอาคารไม้ที่มีหลังคาเซรามิก, ร้านงานฝีมือ, โรงหล่อเพื่อผลิตสัมฤทธิ์และเหล็ก และโรงกษาปณ์เพื่อผลิตเหรียญสัมฤทธิ์, โรงปฏิบัติงานผลิตวัสดุเซรามิกและอาวุธ
นอกจากนี้ยังพบโครงสร้างสำหรับพิธีกรรมทางศาสนา รวมทั้งหลุมที่ใช้สำหรับสัตว์ พบสุสานที่สำคัญในพื้นที่ตอนเหนือของแหล่งขุดค้น ประกอบด้วยสุสานขนาดใหญ่ 13 แห่งที่ตกแต่งด้วยแจกันเซรามิกและของประดับตกแต่งต่าง ๆ พบอาวุธจำนวนมากอยู่ในสุสานบางแห่ง วังและสุสานหลวงก็ตั้งอยู่ในเมืองส่วนทิศตะวันออกเช่นกัน มีการค้นพบสุสานหลวงสองแห่งซึ่งมีการฝังรถศึกและม้า มีการค้นพบที่สำคัญในปี พ.ศ. 2508 คือพบหลุมศพขนาดใหญ่ซึ่งมีอายุในช่วงต้นทศวรรษของปี 200 ก่อนคริสตกาล ภายในกำแพงเมืองเซี่ยตู หลุมศพประกอบด้วยร่างทหารของรัฐเยียนอย่างน้อย 22 นายพร้อมอาวุธ หมวก และอุปกรณ์
เมืองถูกสร้างขึ้นในเทือกเขาไท่หาง ขนาบข้างด้วยแม่น้ำเป่ย์อี้ทางทิศเหนือและแม่น้ำจงอี้ทางทิศใต้ ภูมิประเทศที่ทุรกันดารทำให้ง่ายต่อการป้องกันจากการถูกโจมตี เมืองมีผังเป็นรูปสี่เหลี่ยมผืนผ้า แสดงให้เห็นว่ามีการวางแผนอย่างรอบคอบ โดยพิจารณาจากตำแหน่งทางยุทธศาสตร์ซึ่งได้รับการปกป้องสามด้าน และเปิดโล่งไปทางทิศใต้สู่ที่ราบภาคกลางของจีน
== ดูเพิ่ม ==
รัฐเยียน
== อ้างอิง ==
== บรรณานุกรม ==
แหล่งโบราณคดีในประเทศจีน
เมืองหลวงเก่าของจีน
รัฐเยียน
เป่าติ้ง
ฮารุ

ฮารุ อาจหมายถึง:
ฮารุ (ชื่อ) - ชื่อต้นของบุคคล
ฮารุ (นักแสดง) นักแสดงสาวและนักเดินแบบชาวญี่ปุ่น
ฮารุ (ครอบครัวตึ๋งหนืด) ตัวละครจากเรื่อง ครอบครัวตึ๋งหนืด
ฮารุ สุประกอบ นักแสดงและพิธีกรชาวไทย
ชินไค ฮารุ ตัวละครจากเรื่อง ดิจิมอนยูนิเวิร์ส แอปพลิมอนสเตอร์ส
ฮารุ กลอรี่ ตัวละครจากเรื่อง เรฟ ผจญภัยเหนือโลก
== ดูเพิ่ม ==
ซาโตชิ
เคโกะ
โทรุ (ชื่อ)

โทรุ อาจหมายถึง
== บุคคลที่มีชื่อเสียง ==
โทรุ ฟูรูยะ
== ตัวละครในบันเทิงคดี ==
โทรุ (โปเกมอน) ตัวละครจากเรื่องโปเกมอน
โทรุ (ครอบครัวตึ๋งหนืด) ตัวละครจากเรื่องครอบครัวตึ๋งหนืด
ฮางาคุเระ โทรุ ตัวละครจากเรื่องมายฮีโร่ อคาเดเมีย
ฮิคาวะ โทรุ ตัวละครจากเรื่องร็อคแมนเอ็กเซ่ (ภาพยนตร์ชุดทางโทรทัศน์)
ฮอนดะ โทรุ ตัวละครจากเรื่องเสน่ห์สาวข้าวปั้น
คาซาม่า โทรุ ตัวละครจากเรื่องเครยอนชินจัง
โคโนะ โทรุ ตัวละครจากเรื่องพริ้นเซส พริ้นเซส
มุทสึกิ โทรุ ตัวละครจากเรื่องโตเกียวกูล
โออิคาวะ โทรุ ตัวละครจากเรื่องไฮคิว!! คู่ตบฟ้าประทาน
ริคิอิชิ โทรุ ตัวละครจากเรื่องโจ สิงห์สังเวียน
ซาโตะ โทรุ ตัวละครจากเรื่องนีดฟอร์สปีด: โมสท์วอนเต็ด (วิดีโอเกม พ.ศ. 2548)
วาตานาเบะ โทรุ ตัวละครจากเรื่องด้วยรัก ความตาย และหัวใจสลาย
อามุโร่ โทรุ ชื่อปลอมของ ฟุรุยะ เรย์ ตัวละครจากเรื่องยอดนักสืบจิ๋วโคนัน
== ดูเพิ่ม ==
โทรุ
ชื่อภาษาญี่ปุ่น
ซูเปอร์เซ็นไต VS ซีรีส์เธียร์เตอร์

ซูเปอร์เซ็นไต VS ซีรีส์เธียร์เตอร์ หรือ ซูเปอร์เซ็นไต VS ซีรีส์เกคิโจ  (English:Super Sentai Versus Series Theater) เป็นรายการโทรทัศน์ที่นำซูเปอร์เซ็นไต วีซินีม่า จาก ซูเปอร์เซ็นไตซีรีส์ มาออกอากาศทางโทรทัศน์ ออกอากาศทุกวันอาทิตย์เวลา 6:30 น. - 7:00 น. ทางสถานีโทรทัศน์ทีวีอาชาฮิ ออกอากาศครั้งแรกเมื่อวันที่ 23 พฤษภาคม ค.ศ. 2010 จนถึงวันที่ 26 ธันวาคม ปีเดียวกัน มีจำนวนตอนทั้งหมด 29 ตอน
== ภาพรวม ==
เป็นรายการที่นำซูเปอร์เซ็นไต วีซินีม่า จาก ซูเปอร์เซ็นไตซีรีส์ มาออกอากาศทางโทรทัศน์ด้วยการนำไปตัดต่อใหม่ โดยแบ่งตอนละ 2 - 3 ตอน นอกจากนี้เป็นการครบรอบ 15 ปีของซูเปอร์เซ็นไต VS ซีรีส์ที่นำมาฉายตั้งแต่โอเรนเจอร์ และในกาโอเรนเจอร์ VS ซูเปอร์เซ็นไตได้มีการตัดต่อฉากการแปลงร่างทั้ง 7 แบบของฮีโร่หญิงด้วยการนำภาพนิ่งและตัวอักษรรายละเอียดแทน
ด้านตัวรายการมีพิธีกรคือสมาชิกจาก ขบวนการเทพสวรรค์ โกเซย์เจอร์ ทั้ง 5 คนมาเป็นนาวิเกเตอร์ให้กับผู้ชม และยังใช้องค์ประกอบเสียงเอฟเฟกต์มาจากเรื่องเดียวกันเข้ามาใช้ในตอนทึ่ออกอากาศ นอกจากนี้ในช่วงย่อยได้มีการแต่งตัวชุดต่างๆ ตามตอนที่ออกอากาศไว้ ซึ่งมีจุดคล้ายกับช่วงย่อยของโบเคนเจอร์ นอกจากนี้ยังมีการเล่าเรื่องเนื้อหาเกี่ยวข้องกับเรื่องราวเนื้อหาหลักของโกเซย์เจอร์เข้ามาแทรกด้วย
== พิธีกร ==
อาราตะ แสดงโดย ชิบะ ยูได (千葉雄大)
เอริ แสดงโดย ซาโต ริกะ (さとう 里香)
อากูริ แสดงโดย ฮามาโอะ เคียวสุเกะ (浜尾 京介)
โมเนะ แสดงโดย นิวะ มิคิโฮะ (丹羽 未来帆)
ไฮด์ แสดงโดย โอโนะ เคนโตะ (小野 健斗)
ดาตัส พากย์โดย มิยาตะ โกคิ (宮田 幸季)
== รายชื่อตอน ==
== เพลงประกอบ ==
"เวอร์ซัส! ซูเปอร์เซ็นไต" 
ร้องโดย Project.R (ทาคาโทริ ฮิเดอากิ, YOFFY, ทานิโมโตะ ทาคาโยชิ)
== อ้างอิง ==
=== หมายเหตุ ===
=== ข้อมูลอ้างอิง ===
== ข้อมูลลิงก์ ==
ซูเปอร์เซ็นไตซีรีส์
ไถ เจิ้งเซียว

ไถ เจิ้งเซียว (, กวางตุ้ง: ถ่อย แจงซิ้ว; Samuel Tai, เกิด 6 พฤศจิกายน ค.ศ. 1966) เป็นนักร้องชาย เกิดที่ฮ่องกงเรียนที่ไต้หวัน ปัจจุบันอาศัยอยู่ในไต้หวันเป็นหลัก และมีผลงานในจีนแผ่นดินใหญ่ด้วย
ผลงานของเขาที่รู้จักดีไปทั่วและถูกนำไปแปลเป็นภาษาต่างๆมากมายคือเพลง 九佰九拾九朵玫瑰 (กุหลาบเก้าร้อยเก้าสิบเก้าดอก) ในอัลบัม 找一個字代替 (หาหนึ่งอักษรมาแทนที่) ปี 1993 ซึ่งฉบับภาษาไทยคือเพลง "กุหลาบแดง" ร้องโดย ไก่ พรรณนิภา เพลงนี้ทำให้เขาเป็นที่รู้จักในฉายาว่า "เจ้าชายกุหลาบ" (玫瑰王子)
== ผลงานที่ผ่านมา ==
=== ผลงานเพลง ===
理想男孩 (1990)
痴心的我 (1990)
為我喝采 (1992)
找一個字代替 (1993)
千紙鶴, 想你想得好孤寂 (1994)
用情太深 (1995)
一千零一夜 (1995)
愛歸零 (1996)
You Are So Vain (1996)
月光 海洋 夢 (1996)
俘虜 (1997)
相思如麻 (1998)
再等一百年 (2000)
兩邊 (2003)
千古不變的愛 (2004)
藍色貝殼 (2006)
我不配 (2007)
九霄云外 (2009)
奇經八脈 (2010)
情歌一首首 (2011)
起初 (2012)
นักร้องชายชาวฮ่องกง
1-800-273-8255 (เพลง)

"1-800-273-8255" (หรือเรียกอย่างง่ายว่า "1-800") เป็นเพลงของแร็ปเปอร์ชาวอเมริกัน ลอจิก ร้องรับเชิญโดยนักร้อง-นักแต่งเพลง อเลสเซีย คารา และคาลิด ออกจำหน่ายเมื่อวันที่ 27 เมษายน ค.ศ. 2017 ผ่านสังกัดวิชันนารีและเดฟแจม เป็นซิงเกิลที่สามจากสตูดิโออัลบั้มที่สามของลอจิก เอฟรีบอดี ชื่อเพลงเป็นหมายเลขโทรศัพท์ขององค์กรป้องกันการฆ่าตัวตายแห่งชาติ (NSPL) ผลิตโดยลอจิก และซิกส์ เขียนเพลงโดยศิลปินทั้งสามคน ร่วมกับซิกส์ และแอนดรูว์ แทกการ์ต จากเดอะเชนสโมเกอส์ "1-800-273-8255" ขึ้นสูงสุดที่อันดับสาม บนชาร์ตบิลบอร์ดฮอต 100 และยังถูกเสนอชื่อเข้าชิงรางวัลเพลงแห่งปีและมิวสิกวิดีโอยอดเยี่ยม ในงานประกาศรางวัลแกรมมีครั้งที่ 60
มิวสิกวิดีโอเพลง "1-800-273-8255" กำกับโดยแอนดี ไฮนส์ เผยแพร่ครั้งแรกเมื่อวันที่ 17 สิงหาคม ค.ศ. 2017 ทางช่องวีโวของลอจิกบนยูทูบ
== อ้างอิง ==
ซิงเกิลในปี พ.ศ. 2560
เพลงในปี พ.ศ. 2560
เพลงเกี่ยวกับฆ่าตัวตาย
เพลงป็อปบัลลาด
ราชวงศ์บูร์บง-บรากังซา

ราชวงศ์บูร์บง-บรากังซา (Casa de Borbón-Braganza; Casa de Bourbon-Bragança) เป็นราชวงศ์ในคาบสมุทรไอบีเรียซึ่งมีที่มาจากการเสกสมรสใน ค.ศ. 1785 ระหว่างอินฟันเตกาบริเอลแห่งสเปนกับอิงฟังตามารียานา วีตอรียาแห่งโปรตุเกส โดยผู้สืบตระกูลมีบรรดาศักดิ์เป็นดยุกแห่งมาร์เชนา, ดูร์กัล, เอร์นานิ และอันโซลา
==ดูเพิ่ม==
ราชวงศ์บูร์บง
==บรรณานุกรม==
Ricardo Mateos Sáinz de Medrano, Los desconocidos infantes de España, Thassalia, 1996 .
ราชวงศ์บูร์บง-บรากังซา
วัดร่องช้าง

วัดร่องช้าง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าตุ้ม อำเภอป่าซาง จังหวัดลำพูน ที่ดินตั้งวัดเนื้อที่ 10 ไร่ 1 งาน 30 ตารางวา
วัดร่องช้างเดิมชื่อว่า วัดสาระภีชัยร่องช้าง ตั้งวัดเมื่อ พ.ศ. 2347 ได้รับพระราชทานวิสุงคามสีมาเมื่อวันที่ 10 พฤศจิกายน พ.ศ. 2515 เขตวิสุงคามสีมา กว้าง 40 เมตร ยาว 80 เมตร เดิมบริเวณที่ตั้งวัดเป็นป่าทึบ มีช้างมาอาศัยอยู่เป็นจำนวนมาก เมื่อถึงเวลาหากินจะพากันเดินไปเป็นโขลงใหญ่ตามกันไป ทางที่โขลงช้างใช้เดินตามกันนี้ นานเข้าก็กลายเป็นร่องน้ำที่มีน้ำไหลตลอดปี ต่อมามีชาวบ้านอพยพมาตั้งถิ่นฐานแผ้วถางป่าเป็นที่อยู่อาศัยแล้วตั้งเป็นหมู่บ้าน ชื่อว่า บ้านร่องช้าง ภายหลังสร้างวัดโดยใช้นามตามชื่อหมู่บ้าน วัดร่องช้างได้มีการจัดศูนย์สายใยชุมชนซึ่งมีอาดีประกอบ 8 อย่าง เช่น ด้านคว้าสมอง ด้านหอสมุดพิชิพันณ์ ด้านอบรมจริยธรรม และด้านภูมิปัญญาชาวบ้าน
อาคารเสนาสนะที่สำคัญ ได้แก่ อุโบสถ วิหาร ศาลาการเปรียญ กุฏิสงฆ์ และศาลาบาตร ปูชนียวัตถุที่สำคัญ ได้แก่ พระพุทธรูปปูน พระพุทธรูปไม้ปางมารวิชัย พระพุทธรูปยืนไม้ พระนอนไม้ พระเทวรูปขอฝน และพระพม่าปางมารวิชัย
==รายนามเจ้าอาวาส==
พระกึ๋งม้า
ครูบาอัฐถะ
ครูบาขา
ครูบาฟั่น
ครูบาแยง
ครูบาวัง
ครูบาพรหมา
ครูบาแสง
พระครูศรีวรรณ จนฺทวณฺโณ พ.ศ. 2524–2533
ครูบาแสน สุทฺธเธโธ พ.ศ. 2533–
==อ้างอิง==
ร่องช้าง
ราชวงศ์บูร์บง-ปาร์มา

ราชวงศ์บูร์บง-ปาร์มา (Casa de Borbón-Parma; Casa di Borbone di Parma) เป็นสาขารองของราชวงศ์สเปน สมาชิกในพระราชวงศ์นี้เคยเป็นกษัตริย์แห่งอิทรูเรีย และดยุกแห่งปาร์มา ปียาเชนซา กวัสตัลลา และลุกกา ราชวงศ์นี้สืบตระกูลมาจากราชวงศ์กาเปเซียงผ่านทางสายบุรุษ โดยมีชื่อราชวงศ์นั้นมาจากชื่อหลัก (ราชวงศ์บูร์บง) และอีกราชวงศ์ (ปาร์มา) ซึ่งเป็นอิสสริยยศของดยุกแห่งปาร์มาโดยตรง โดยอิสสริยยศนี้เป็นของราชวงศ์สเปนเนื่องจากต้นตระกูลนั้นเป็นเหลนของรานุชโช ฟาร์เนเซที่ 2
==อ้างอิง==
ราชวงศ์บูร์บง-ปาร์มา
ดัชชีปาร์มา
วัดผาบ่องเหนือ

วัดผาบ่องเหนือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผาบ่อง อำเภอเมืองแม่ฮ่องสอน จังหวัดแม่ฮ่องสอน ที่ดินตั้งวัดมีเนื้อที่ 5 ไร่ 3 งาน 91 ตารางวา
วัดผาบ่องเหนือเดิมชื่อว่า วัดจองผาบ่องเหนือ ตั้งวัดเมื่อ พ.ศ. 2450 ตามประวัติวัดสร้างเมื่อ พ.ศ. 2418 โดยมีกำนันอูดีถ่าง พร้อมด้วยคณะศรัทธาชาวบ้านร่วมใจกันสร้างขึ้นเป็นวัด วัดได้รับพระราชทานวิสุงคามสีมาเมื่อ พ.ศ. 2491 เขตวิสุงคามสีมากว้าง 50 เมตร ยาว 60 เมตร
ลักษณะของสถาปัตยกรรมและศิลปกรรมมีศิลปะแบบไทใหญ่เป็นส่วนมาก เช่น ศาลาการเปรียญ และเจดีย์ที่มีศิลปะแบบไทใหญ่ พระประธานในศาลาการเปรียญเป็นพระประธานศิลปะของไทใหญ่ ยังพบพระพุทธรูปปางพระพุทธเจ้าทีปังกรโปรดสุเมธดาบสหรือปางพุทธพยากรณ์
==รายนามเจ้าอาวาส==
พระครูอูหว่าโส พ.ศ. 2418–2438
พระครูส่าตี่ พ.ศ. 2438–2450
พระครูอินตา พ.ศ. 2450–2471
พระครูนันทิยะ วรคุณ พ.ศ. 2471–2520
พระอธิการป๊อก สุนฺทโร พ.ศ. 2527–2528
พระทองดี เตชปญฺโญ พ.ศ. 2528–2544
พระแก้ว ปัญญาพันโน พ.ศ. 2544– (รักษาการแทน)
==อ้างอิง==
ผาบ่องเหนือ
ราชวงศ์บูร์บง-ซิซิลีทั้งสอง

ราชวงศ์บูร์บง-ซิซิลีทั้งสอง (Casa de Borbón-Dos Sicilias; dinastia dei Borbone delle Due Sicilies) เป็นราชวงศ์สาขารองของราชวงศ์สเปนซึ่งปกครองอิตาลีตอนใต้และซิซิลีอย่างยาวนานกว่าร้อยปีในคริสต์ศตวรรษที่ 18 และ 19 โดยเป็นราชวงศ์ที่สืบต่อมาจากราชวงศ์กาเปเซียงผ่านทางสายบุรุษฝั่งฟีลิปแห่งบูร์บง ดยุกแห่งอ็องฌู พระราชนัดดาพระองค์เล็กในพระเจ้าหลุยส์ที่ 14 แห่งฝรั่งเศส (ค.ศ. 1638–1715) ซึ่งเป็นต้นกำเนิดของราชวงศ์บูร์บงในสเปนใน ค.ศ. 1700 ในพระปรมาภิไธยว่าพระเจ้าเฟลิเปที่ 5 (ค.ศ. 1683–1746) ต่อมาใน ค.ศ. 1759 พระราชนัดดาพระองค์เล็กในพระเจ้าเฟลิเปที่ 5 ได้รับพระราชทานราชอาณาจักรเนเปิลส์และราชอาณาจักรซิซิลีไปปกครองเป็นพระเจ้าแฟร์ดีนันโดที่ 4 และ 3 (ค.ศ. 1751–1825) ตามลำดับ โดยต่อมารัชทายาทที่ปกครองสองอาณาจักรร่วมกันได้เรียกรวมกันเป็น "ราชอาณาจักรซิซิลีทั้งสอง" ใน ค.ศ. 1816 จนถึง ค.ศ. 1861
==อ้างอิง==
ราชวงศ์บูร์บง-ซิซิลีทั้งสอง
วัดศาลาลำดวน

วัดศาลาลำดวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาลำดวน อำเภอเมืองสระแก้ว จังหวัดสระแก้ว โดยมีพระครูสถิตสีลาภรณ์ ฐิตญาโณ (สมหวัง อินทโชติ) เป็นเจ้าอาวาส
วัดศาลาลำดวน เดิมชื่อ วัดหนองกก เนื่องจากบริวณดังกล่าวมีต้นกกอยู่จำนวนมาก ตัั้งวัดเมื่อ พ.ศ. 2469 ได้รับพระราชทานวิสุงคามสีมา เมื่อวันที่ 12 มีนาคม พ.ศ. 2508 มีผู้บริจาคที่ดินให้สร้างวัด คือ นายยูง เจนพานิช ผู้ดำเนินการขออนุญาตสร้างวัด คือนายดำ ทองแก้ว ผู้ขออนุญาตตั้งวัด คือนายถมยา แก้วดี ในยุคแรกวัดขาดความดูแล จนต่อมาประชาชนเริ่มมีกำลังทรัพย์จึงหันกลับมาบำรุงวัด โดยไปกราบอาราธนา พระปลัดบุญเลี้ยง ฐานธัมโม (ต่อมาคือพระครูธรรมยานประยุต) จากวัดสระแก้ว มาจำพรรษา ท่านได้พัฒนาวัดจนมีความเจริญก้าวหน้า ต่อมาเมื่อ พ.ศ. 2527 ในสมัยพระครูปัญญารัตนสาร (แสวง สมศรี) เป็นเจ้าอาวาส ท่านได้พัฒนาวัดศาลาลำดวน และดำรงตำแหน่งเจ้าคณะอำเมืองสระแก้วจนได้รับรางวัลจากกรมการศาสนา ให้เป็นวัดพัฒนาตัวอย่าง เมื่อ พ.ศ. 2548
ภายในวัดมีโรงเรียนปริยัติธรรมแผนกธรรม เป็นหน่วยอบรมประชาชนประจำตำบล หน่วยสงเคราะห์พุทธมามกะ ศูนย์ศึกษาพระพุทธศาสนาวันอาทิตย์ และโครงการลานบุญลานปัญญา
==อ้างอิง==
ศาลาลำดวน
สิ่งก่อสร้างในอำเภอเมืองสระแก้ว
วัดกะทู้

วัดกะทู้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกะทู้ อำเภอกะทู้ จังหวัดภูเก็ต มีที่ดินตั้งวัดเนื้อที่ 26 ไร่ 3 งาน 78 ตารางวา มีที่ธรณีสงฆ์ 3 แปลง เนื้อที่ 45 ไร่
วัดกะทู้ตั้งวัดเมื่อ พ.ศ. 2426 ไม่ปรากฏหลักฐานผู้ใดสร้างขึ้น เดิมที่ตั้งวัดเป็นที่ลุ่มน้ำท่วมและประกอบกับมีแร่ดีบุกเป็นจำนวนมากพอสมควร จึงได้ย้ายวัดมาสร้างในที่ตั้งปัจจุบันในสมัยหลวงอำนาจนรารักษ์ เป็นกำนัน วัดได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2494 เขตวิสุงคามสีมากว้าง 20 เมตร ยาว 30 เมตร ด้านการศึกษาได้เปิดสอนพระปริยัติธรรมเริ่มมาตั้งแต่  พ.ศ. 2499 ได้รับพระราชทานวิสุงคามสีมาครั้งหลังเมื่อวันที่ 16 ตุลาคม พ.ศ. 2528
วัดตั้งอยู่บนที่ราบสูงลาดตามไหล่เขามีลักษณะเป็น 3 ชั้น ชั้นสูงเป็นเขตพุทธาวาส ชั้นกลางเป็นเขตสังฆาวาส และชั้นล่างเป็นเขตจัดประโยชน์ทำสวน อาคารเสนาสนะที่สำคัญ ได้แก่ อุโบสถหลังใหม่สร้างด้วยคอนกรีตเสริมเหล็ก กว้าง  10.50 เมตร ยาว 24 เมตร สร้างเมื่อ พ.ศ. 2524 มีหลังคา 3 ชั้น อุโบสถหลังเก่าเป็นอาคารไม้ สร้างเมื่อ พ.ศ. 2492 ศาลาการเปรียญกว้าง 22 เมตร  ยาง 36 เมตร  สร้างเมื่อ พ.ศ. 2519 โครงสร้างคอนกรีตเสริมเหล็ก หลังคา 2 ชั้น หอฉันกว้าง 12 เมตร ยาว 25 เมตร สร้างเมื่อ พ.ศ. 2515 โครงสร้างคอนกรีตเสริมเหล็กหลังคาชั้นเดียว กุฏิสงฆ์จำนวน 5 หลัง เป็นอาคารไม้และคอนกรีต ชั้นล่างของวัดมีการสร้างศาลาบำเพ็ญกุศลและโรงครัว เป็นศาลาบาตรและที่พักคนเดินทางและเป็นที่อยู่ของคนวัด ปูชนียวัตถุที่สำคัญ คือ หลวงพ่อไม้เรียบ
==อ้างอิง==
กะทู้
เบ็น

เบน หรือ เบ็น (Ben) อาจหมายถึง
เบ็น (ชื่อ) - ชื่อต้นของบุคคล
==สถานที่==
==ตัวละคร==
เบ็น เท็นนีสัน ตัวละครจากเรื่องเบ็นเท็น
เบ็น เบคแมน ตัวละครจากเรื่องวันพีซ
เบ็น โซโล ตัวละครจากเรื่องสตาร์ วอร์ส
เบ็น เคโนบี ตัวละครจากเรื่องสตาร์ วอร์ส
== ดูเพิ่ม ==
เบน (Bane)
เกว็น (Gwen)
ญาณิศา ธีราธร

ญาณิศา ธีราธร (นามสกุลเดิม คำเนียม)  (เกิดเมื่อวันที่ 20 พฤศจิกายน พ.ศ. 2541) เป็นนักแสดงและนางแบบชาวไทยในสังกัดช่อง 7 เกิดที่กรุงเทพมหานคร เริ่มเข้าสู่วงการบันเทิงจากเวทีการประกวดไทยซุปเปอร์โมเดล ปี 2018 และเป็น 1 ในผู้เข้ารอบ 10 คนสุดท้ายในฐานะตำแหน่งผิวสวยใสสุขภาพดี มีผลงานละครเรื่อง ตะกรุดโทน, กู้ภัยอาสารัก และ เผาขน เป็นต้น ปัจจุบันญาณิศาเป็นนักแสดงในสังกัดช่อง 7
== ประวัติ ==
ญาณิศา ธีราธร (นามสกุลเดิม คำเนียม) ตามลำดับ เกิดเมื่อวันที่ 20 พฤศจิกายน พ.ศ. 2541 เป็นนักแสดงและนางแบบชาวไทยเกิดที่กรุงเทพมหานคร
ประวัติการศึกษา ระดับประถมศึกษาที่ ยุวทูตศึกษาระดับมัธยมต้น ที่ โรงเรียนสวนกุหลาบวิทยาลัยรังสิต ระดับมัธยมปลายที่ Heathfield International School สำเร็จการศึกษาคณะศิลปกรรมศาสตร์ เกียรตินิยมอันดับ 2 จุฬาลงกรณ์มหาวิทยาลัย
ความสามารถพิเศษ กีฬายิมนาสติก เล่นมาตั้งแต่เด็กคือเรียนมาตั้งแต่อายุ 4 ขวบ เคยผ่านการคัดเลือก 25 คน เพื่อแข่งขันออมสินยิมนาสติกลีลา ชิงถ้วยพระราชทานสมเด็จพระเทพรัตนราชสุดา รุ่นเยาวชนไม่เกิน 12 ปี รวมถึงเคยเรียนบัลเล่ต์มาก่อน สามารถร้องเพลง ขี่ม้า เต้น ยิงปืน เดินแบบ รวมถึงการสื่อสารได้ 2 ภาษา อังกฤษ และไทย
=== ในวงการบันเทิง ===
ญาณิศาเริ่มเข้าสู่วงการบันเทิงจากเวทีการประกวดไทยซุปเปอร์โมเดลปี2018 และเป็น 1 ในผู้เข้ารอบ 10 คนสุดท้าย ในฐานะตำแหน่งผิวสวยใสสุขภาพดีภายหลังเธอได้ลงนามสัญญาเป็นนักแสดงในสังกัด บริษัท โคลีเซียม อินเตอร์ กรุ๊ป จำกัด และมีผลงานละครเรื่อง ตะกรุดโทน และ คนเหนือฅน เป็นต้น ปัจจุบันญาณิศาเป็นนักแสดงในสังกัดช่อง 7HD
ใน พ.ศ. 2564 ญาณิศา เธอกำลังมีผลงานละครซิทคอมเป็นนักแสดงนำเรื่องแรก กู้ภัยอาสารัก แสดงคู่กับ อัครพรรฒ บุนนาค ผลิตโดย บริษัท ปรากฏการณ์ดี จำกัดได้รับการตอบที่ดีและเธอมีผลงานละครหลังข่าวเรื่อง เผาขนในบทบาท ร.ต.ท. มุทิตา แสดงคู่กับ ชนะพล สัตยา ผลิตโดย บริษัท โคลีเซียม อินเตอร์กรุ๊ป จำกัด และได้รับกระแสตอบที่ดีจนถึงเรตติ้งละครตอนจบ 6.70 เฉลี่ยในช่วงละครประจำเดือนมิถุนายนในช่วงไพรม์ไทม์ เรตติ้งเฉลี่ย 5.16
ใน พ.ศ. 2565 ญาณิศา เธอกำลังมีผลงานละครหลังข่าวเป็นนักแสดงหญิงคู่รองเรื่อง ชาติพยัคฆ์คมนักเลง และละครเย็นก่อนข่าวเป็นนักแสดงนำเรื่อง พยัคฆ์ยี่เกแสดงคู่กับ ริส วิชญพงศ์ เอี่ยมสะอาด พระเอกน้องใหม่ ผลิตโดย บริษัท โคลีเซียม อินเตอร์กรุ๊ป จำกัด ในขณะอยู่ช่วงในการถ่ายทำ
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางช่อง 7 เอชดี
ละครโทรทัศน์ทั้งหมดด้านล่างนี้ออกอากาศทางไทยรัฐทีวี
{|class="wikitable"
! ปี !! เรื่อง !! บทบาท
|-
| rowspan="1" align="center" | 2564 ||align="center"| ผีกะ ||align="center"| พิชชา
|-
|}
=== พิธีกร===
ออนไลน์
พ.ศ. 2564 : ชะนีหอบฟาง | EP.1 ทางช่อง YouTube:FINFIN Channel ร่วมกับ เฌอตินท์นารา พงศ์พีรเดช, ณัฐฌา บุญปอง
== อ้างอิง ==
== แหล่งข้อมูลอื่น ==
Instagram Gam Yanissa Instagram
แฟนเพจอย่างเป็นทางการ  Facebook
Instagram fanpage
บุคคลจากกรุงเทพมหานคร
นักแสดงหญิงชาวไทย
นักแสดงสังกัดช่อง 7
นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย
นักแสดงละครโทรทัศน์หญิงชาวไทย
นักแสดงจากกรุงเทพมหานคร
นักแสดงหญิงจากกรุงเทพมหานคร
นางแบบไทย
พิธีกรชาวไทย
นักแสดงหญิงชาวไทยในศตวรรษที่ 21
วัดทองนพคุณ (จังหวัดฉะเชิงเทรา)

วัดทองนพคุณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าข้าม อำเภอบางปะกง จังหวัดฉะเชิงเทรา เนื้อที่ตั้งวัด 38 ไร่ 3 งาน 28 ตารางวา
วัดทองนพคุณ หรือประชาชนนิยมเรียกว่า วัดบางแสม ตั้งวัดเมื่อ พ.ศ. 2479	มีนายชื้น นางขำ ทองนพคุณ เป็นผู้บริจาคที่ดินสร้างวัด ได้รับพระราชทานวิสุงคามสีมา เมื่อวันที่ 13 กุมภาพันธ์ พ.ศ. 2522 มีเจ้าอาวาสรูปแรก คือ พระอธิการจ้อย ปุญฺญสุวณฺโณ เจ้าอาวาสรูปปัจจุบัน คือ พระครูจันทสุวรรณสาร ทางวัดได้เปิดสอนโรงเรียนพระปริยัติธรรม แผนกธรรม ตั้งแต่  พ.ศ. 2520 เป็นที่ตั้งของสำนักปฏิบัติธรรมประจำจังหวัดฉะเชิงเทรา แห่งที่ 18 จัดตั้งเมื่อ พ.ศ. 2543
อาคารเสนาสนะภายในวัดประกอบด้วย อุโบสถ ศาลาการเปรียญ หอสวดมนต์ กุฏิสงฆ์ ศาลาอเนกประสงค์ และหอระฆังสร้างเมื่อ พ.ศ. 2500 มีลักษณะก่ออิฐถือปูน หลังคาทรงบุษบก สองชั้น ยกพื้นโปร่ง สูงประมาณ 1.70 เมตร มีมังกรพันรอบเสาทั้งสี่ต้น หัวมังกรจะอยู่ด้านหน้าของหอระฆัง รวมถึงมีระฆังอยู่โดยรอบเสาทั้งสี่ต้น จำนวน 4 ใบ เป็นฝีมือช่างในท้องถิ่น ชั้นบนของหอระฆังมีพระพุทธรูปปางห้ามญาติประดิษฐานอยู่ มีนามว่า สักยะมุณีศรีนพคุณ
==อ้างอิง==
ทองนพคุณ
เกว็น

เกวน หรือ เกว็น (Gwen) อาจหมายถึง
เกว็น (ชื่อ) - ชื่อต้นของบุคคล
เกว็น สเตฟานี - นักร้อง นักแต่งเพลง นักออกแบบด้านแฟชั่น ชาวอเมริกัน
==ตัวละคร==
เกว็น เท็นนีสัน ตัวละครจากเรื่องเบ็นเท็น
เกว็น สแตซี ตัวละครจากเรื่องสไปเดอร์-แมน
เกว็น พูล ตัวละครจากในมาร์เวลคอมิกส์
== ดูเพิ่ม ==
เบ็น (Ben)
วัดทองนพคุณ (จังหวัดเพชรบุรี)

วัดทองนพคุณ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางจาก อำเภอเมืองเพชรบุรี จังหวัดเพชรบุรี มีที่ตั้งวัดเนื้อที่ 12 ไร่เศษโดยประมาณ มีเนื้อที่ทั้งหมด 31 ไร่เศษ โดยประมาณ (รวมที่ตั้งวัดและที่ธรณีสงฆ์)
วัดทองนพคุณ ชื่อเดิมที่ชาวบ้านเรียกว่า วัดตาขุน หรือ วัดนพพ่อขุน  ตามคำบอกเล่าว่า มีอุบาสก 2 คนชื่อตานพ กับตาขุน ตานพเป็นบิดาของตาขุน มีความศรัทธาให้ที่ดินสร้างวัดมีเนื้อที่ประมาณ 12 ไร่เศษ โดยตั้งชื่อวัดว่า "วัดนพพ่อขุน" เพื่อเป็นอนุสรณ์ ตั้งเป็นวัดเมื่อ พ.ศ. 2325 ได้รับพระราชทานวิสุงคามสีมาเมื่อ พ.ศ. 2337 ต่อมาเมื่อ พ.ศ. 2464 วัดนพพ่อขุนได้เปลี่ยนชื่อเป็น "วัดทองนพคุณ" วัดมีเกจิอาจารย์ คือ หลวงพ่อเจริญพระครูปัญญาโชติวัฒน์ (เจริญ ธมฺมโชติ)
บริเวณวัดยังเป็นที่ตั้งของ ตลาดริมน้ำวัดทองนพคุณ ที่วัดทองนพคุณสร้างร่วมกับชุมชนรอบวัด มีจุดเด่นสะพานข้ามคลอง เรือ และแพที่สร้างจากขวดพลาสติก และแกลลอนน้ำมันพลาสติกรีไซเคิล
==รายนามเจ้าอาวาส==
พระอธิการนก
พระอธิการเอี่ยม
พระอธิการจันทร์
พระอธิการชู
พระอธิการพราหมณ์
พระอธิการเกตุ
พระอธิการอ่ำ
พระครูปัญญาโชติวัฒน์ (เจริญ ธมฺมโชติ)
พระครูโกศลวัชรธรรม (แสน ปภสฺสโร)
พระครูโกศลวัชรธรรม (จิตติพร จิตฺตสํวโร)
==อ้างอิง==
ทองนพคุณ
แม็กซ์

แมกซ์ หรือ แม็กซ์ (Max) สามารถหมายถึง
แม็กซ์ (ชื่อ) - ชื่อต้นของบุคคล
แม็กซ์ (นามสกุล) - นามสกุลของบุคคล
== ตัวละครในบันเทิงคดี ==
แมกซ์ (ผจญภัยบนยอดเขาเอเวอร์เรสซีรีส์) - ตัวละครจากเรื่องผจญภัยบนยอดเขาเอเวอร์เรส (หนังสือการ์ตูน)
แม็กซ์ หรือ มาซาโตะ (โปเกมอน) - ตัวละครจากเรื่องโปเกมอน
มิซึฮาร่า แม็กซ์ - ตัวละครจากเรื่องเบย์เบลด (อนิเมะ)
แม็กซ์ เท็นนีสัน - ตัวละครจากเรื่องเบ็นเท็น
น้าแมกซ์ (เอาชีวิตรอดซีรีส์) - ตัวละครจากเรื่องเอาชีวิตรอด
แม็กซ์ รูสโซ  - ตัวละครจากเรื่องวิซาร์ดส ออฟ เวฟเวอรี่ เพลซ ครอบครัวพลังโอมเพี้ยง
แม็กซ์ อาโลเซ่ - ตัวละครจากเรื่องแฟรี่เทล ศึกจอมเวทอภินิหาร
ทรรศน์

ทัศนา ทัศน์ หรือ ทรรศน์ (दर्शन|darśana, darshan) อาจหมายถึง
ความเห็น, การเห็น, เครื่องรู้เห็น, สิ่งที่เห็น, การแสดง
ทรรศนะ
หอทัศนา
หอวิฑูรทัศนา
ชื่อบุคคล
* ทัศนา บุญทอง - นายกสภาการพยาบาล
* ทัศนา แมนโซ - มิสแกรนด์นครศรีธรรมราช 2018
* ทัศนา นาควัชระ - นักดนตรีคลาสสิก
* ทัศนา นาควัชระ - นักดนตรีคลาสสิก
นามสกุลบุคคล
* อาวุธ ทัศนา - ผู้อำนวยการโรงเรียนบ้านลาดวิทยา อำเภอบ้านลาด จังหวัดเพชรบุรี
ชื่อตัวละคร
* ทัศนา คงกระพันธุ์ (ทัช) - ตัวละครจากเรื่องไดโนมาสเตอร์
== ดูเพิ่ม ==
สุทรรศน์
ทิวา
ชื่อบุคคลไทย
นามสกุลไทย
ทิวา

ทิวา อาจหมายถึง
ทิวากาล, วัน, กลางวัน, เวลากลางวัน
ทิวาราตรี
ชื่อบุคคล
* ทิวา เงินยวง - อดีตสมาชิกสภาผู้แทนราษฎรกรุงเทพมหานคร พรรคประชาธิปัตย์
* ทิวา เมยไธสง - ผู้กำกับชาวไทย
* ทิวา ชินธาดาพงศ์ - เซียนหุ้นชาวไทย
* ทิวา สาระจูฑะ - ผู้ก่อตั้งนิตยสารสีสัน
* ทิวา โสภาเจริญ - รองผู้บังคับการตำรวจภูธรจังหวัดพิจิตร
ชื่อตัวละคร
* ทิวา พุดพิชญา - ตัวละครจากเรื่องลา ฟลอร่า โรงเรียนป่วนก๊วนเจ้าหญิง
== ดูเพิ่ม ==
ทัศนา
ชื่อบุคคลไทย
เจ้าชายแห่งกงเด

ราชวงศ์บูร์บง-กงเด (Maison de Condé, The Most Serene House of Bourbon-Condé, ) ตั้งชื่อตามเมืองกงเด-อ็อง-บรี ซึ่งในปัจจุบันอยู่ในจังหวัดแอน เป็นราชวงศ์ของเจ้าชายฝรั่งเศส และยังเป็นสายรองของราชวงศ์บูร์บง โดยตั้งชื่อราชวงศ์ตามอิสสริยยศของ เจ้าชายแห่งกงเด (Prince de Condé) ซึ่งเริ่มใช้ใน ค.ศ. 1557 โดยผู้นำนิกายโปรเตสแตนต์ในฝรั่งเศสนามว่า หลุยส์แห่งบูร์บง (ค.ศ. 1530–1569) ผู้เป็นพระปิตุลาในพระเจ้าอ็องรีที่ 4 แห่งฝรั่งเศส และได้ผ่านสืบตระกูลผ่านทางทายาทชาย
ราชวงศ์นี้สิ้นสุดลงใน ค.ศ. 1830 โดยทายาทรุ่นที่แปด หลุยส์ อ็องรี เจ้าชายแห่งกงเด ซึ่งสิ้นพระชนม์โดยปราศจากทายาทชายสืบตระกูล อิสริยยศนี้ต่อมาถูกนำมาใช้อีกครั้งเป็นครั้งสุดท้ายโดยหลุยส์ ออร์เลอ็อง เจ้าชายแห่งกงเด ซึ่งสิ้นพระชนม์ลงใน ค.ศ. 1866
==สาขารอง==
===ราชวงศ์บูร์บง-กงตี===
ราชวงศ์บูร์บง-กงตี (The House of Bourbon-Conti) ก่อตั้งขึ้นใน ค.ศ. 1581 โดยฟร็องซัวแห่งบูร์บง เจ้าชายแห่งกงตี ซึ่งเป็นโอรสพระองค์รองในหลุยส์ที่ 1 แห่งบูร์บง เจ้าชายแห่งกงเด โดยสายมาสิ้นสุดลงใน ค.ศ. 1814 พร้อมกับการสิ้นพระชนม์ของหลุยส์ฟร็องซัวที่ 2 แห่งบูร์บง เจ้าชายแห่งกงตี
อิสสริยยศ "เจ้าชายแห่งกงตี" ได้แก่
ค.ศ. 1558 - 1614 มาร์ควิส และตั้งแต่ ค.ศ. 1581 ได้ปรับขึ้นเป็น เจ้าชายที่ 1 แห่งกงตี โดยฟร็องซัวแห่งบูร์บง
ต่อมาอิสริยยศนี้ได้สิ้นสุดลงเนื่องจากสิ้นพระชนม์โดยปราศจากทายาทชาย ต่อมาได้นำมาใช้อีกครั้งใน ค.ศ. 1629 โดย
ค.ศ. 1629&ndash;1666: เจ้าชายที่ 2 อาร์ม็องแห่งบูร์บง-กงตี
ค.ศ. 1666&ndash;1685: เจ้าชายที่ 3 หลุยส์ อาร์ม็องที่ 1 แห่งบูร์บง-กงตี
ค.ศ. 1685&ndash;1709: เจ้าชายที่ 4 ฟร็องซัว หลุยส์แห่งบูร์บง-กงตี
ค.ศ. 1709&ndash;1727: เจ้าชายที่ 5 หลุยส์ อาร์ม็องที่ 2 แห่งบูร์บง-กงตี
ค.ศ. 1727&ndash;1776: เจ้าชายที่ 6 หลุยส์ ฟร็องซัวที่ 1 แห่งบูร์บง-กงตี
ค.ศ. 1776&ndash;1814: เจ้าชายที่ 7 หลุยส์ ฟร็องซัวที่ 2 แห่งบูร์บง-กงตี
===ราชวงศ์บูร์บง-ซวสซง===
==เจ้าชายแห่งกงเด==
===การสถาปนาครั้งแรก (ค.ศ. 1546–1830) — ราชวงศ์บูร์บง===
===การสถาปนาครั้งที่สอง (ค.ศ. 1845–1866) — ราชวงศ์ออร์เลอ็อง===
==อ้างอิง==
เจ้าชายแห่งกงเด
ราชวงศ์บูร์บง-กงเด
ธานี

ธานี อาจหมายถึง
เมือง ดูที่ เมือง (หน่วยการปกครอง)
นคร
ราชธานี หรือ เมืองหลวง
ดุสิตธานี ดูที่ ดุสิตธานี (แก้ความกำกวม)
เมืองทองธานี
* ศูนย์แสดงสินค้าและการประชุม อิมแพ็ค เมืองทองธานี
ชื่อจังหวัด
* อุบลราชธานี
* ปทุมธานี
* อุดรธานี
* สุราษฎร์ธานี
* อุทัยธานี
ชื่อบุคคล
* ธานี สมบูรณ์ทรัพย์ - อดีตรักษาการผู้บัญชาการตำรวจแห่งชาติ
* ธานี วีระเดชะ - อดีตสมาชิกสภาผู้แทนราษฎรจังหวัดเชียงใหม่
* ธานี ยี่สาร - นักการเมืองชาวไทย
* ธานี เทือกสุบรรณ - สมาชิกสภาผู้แทนราษฎรจังหวัดสุราษฎร์ธานี
ชื่อตัวละคร
* ธานี - ตัวละครจากการ์ตูนล่าขุมทรัพย์สุดขอบฟ้า
ชื่อบุคคลไทย
วัดพุทธบาทสุทธาวาส

วัดพุทธบาทสุทธาวาส เป็นวัดราษฎร์สังกัดคณะสงฆ์ฝ่ายธรรมยุต ตั้งอยู่ในตำบลวิเชตนคร อำเภอแจ้ห่ม จังหวัดลำปาง
วัดพุทธบาทสุทธาวาส หรือชื่อเดิมคือ วัดเฉลิมพระเกียรติพระจอมเกล้าราชานุสรณ์ หรือชาวบ้านนิยมเรียกว่า วัดพระพุทธบาทปู่ผาแดง บางคนเรียกกันง่าย ๆ ว่า วัดล่าง ตั้งวัดเมื่อวันที่ 31 พฤษภาคม พ.ศ. 2553  แต่ก่อนบริเวณนี้มีแต่เพียงรอยพระพุทธบาทอยู่ดอยปู่ยักษ์หรือดอยพระบาทปู่ผาแดง เมื่อก่อนยังไม่มีการสร้างถนนขึ้นเขา ชาวบ้านใช้การเดินเท้าจากตีนเขาเพื่อขึ้นไปสักการะรอยพระพุทธบาทเป็นประจำทุกปี ต่อมาหลวงพ่อไพบูลย์ สุมังคโล (พระเทพวิสุทธิญาณ) เจ้าอาวาสวัดอนาลโยทิพยาราม จังหวัดพะเยา ได้เดินทางมาสักการะรอยพระพุทธบาทโดยการเดินเท้า แล้วเกิดศรัทธา จนทางคณะสงฆ์จึงมีมติให้สร้างวัดขึ้นที่บริเวณใกล้กับรอยพระพุทธบาท สร้างขึ้นอันเนื่องในวันพระบรมราชสมภพ 200 ปีแห่งพระบาทสมเด็จพระจอมเกล้าเจ้าอยู่หัว
บริเวณวัดแบ่งออกเป็น 3 ระดับ ชั้นแรกเป็นที่ตั้งของอุโบสถและเจดีย์ ภายในอุโบสถเป็นที่ประดิษฐานพระพุทธรูปที่จำลองมาจากพระนิรันตราย ซึ่งถือเป็นพระพุทธรูปประจำพระองค์ของรัชกาลที่ 4 หลังคาอุโบสถทรงล้านนาลดหลั่นสองชั้น และมีสิงห์คู่ยืนเฝ้าอยู่บริเวณทางเข้าสู่ลานอุโบสถ บริเวณชั้น 2 เป็นที่ประดิษฐานรอยพระพุทธบาท ทุก ๆ ปี ในวันขึ้น 15 ค่ำ เดือน 8 จะมีการจัดงานนมัสการรอยพระพุทธบาทขึ้นเป็นประจำ ภายในศาลาจะมีรอยพระพุทธบาทจำลอง และมีรอยพระพุทธบาทอยู่ในพื้นหินบริเวณใกล้เคียง ชั้นที่ 3 คือ ดอยพระบาท เป็นที่ประดิษฐานขององค์พระธาตุสีทอง มีเจดีย์สีขาว 5 องค์อยู่ริมชะง่อนผา
==อ้างอิง==
พุทธบาทสุทธาวาส
สิ่งก่อสร้างในอำเภอแจ้ห่ม